На основу члана 115. Статута Општине Владичин Хан („Службени гласник Града Врања“ број 4/19), члана 26. Одлуке о јавним расправама(„Службени гласник Града Врања“ број 13/19), Општинско веће Општине Владичин Хан дана 28.01.2020 године упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О ЛОКАЛНИМ АДМИНИСТРАТИВНИМ ТАКСАМА И НАКНАДАМА ЗА УСЛУГЕ КОЈЕ ВРШЕ ОРГАНИ ОПШТИНЕ ВЛАДИЧИН ХАН**

Општинско веће Општине Владичин Хан позива све заинтересоване грађанe Општине Владичин Хан, правна лица са територије Општине Владичин Хан, средства јавног обавештавања и друге субјектe да учествују на јавној расправи о нацрту Одлуке о локалним административним таксама и накнадама за услуге које врше органи општине Владичин Хан и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 29.01.2020. године па најкасније до 12.02.2020. године до 08,30 часова или у писаном облику на самој јавној расправи.

 Отворени састанак о предложеном нацрту Одлуке о локалним административним таксама и накнадама за услуге које врше органи општине Владичин Хан ће се одржати дана **12.02.2020. године (среда) у 08,30 часова у великој сали Скупштине Општине Владичин Хан.**

 Саставни део овог јавног позива је Програм јавне расправе и текст Нацрта Одлуке о локалним административним таксама и накнадама за услуге које врше органи општине Владичин Хан.

 Нацрт Одлуке о локалним административним таксама и накнадама за услуге које врше органи општине Владичин Хан стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**OПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-4/1/20-III**

 **ПРЕДСЕДНИК,**

 **Горан Младеновић**